Nr. 14.944 din 26 noiembrie 2019

**BULETIN DE PRESĂ**

***Tânăr depistat pozitiv la testarea cu DrugTest***

La data de 25.11.2019, poliţiştii din cadrul Biroului de Ordine Publică Botoşani, aflaţi în exercitarea atribuţiilor de serviciu pe strada Nicolae Sofian din municipiu, au oprit pentru control un autoturism condus de un tânăr de 26 de ani, din localitatea Avrămeni.

Conducătorul auto a fost testat alcoolscopic, valoarea rezultată fiind negativă. De asemenea, el a fost testat şi cu aparatul DrugTest, rezultatul fiind pozitiv pentru substanţa *cannabis*. Acesta a fost condus la o unitate spitalicească pentru recoltarea de probe biologice, conform prevederilor legale.

În cauză a fost deschis un dosar penal sub aspectul comiterii infracţiunii de conducere sub influenţa substanţelor psihoactive.

**Eveniment rutier**

La data de 25.11.2019, un bărbat de 50 de ani din localitatea Mihăileni, în timp ce se deplasa în calitate de biciclist pe drumul comunal DC590, pe raza localităţii de domiciliu, a pierdut controlul asupra direcţiei de mers şi a căzut pe partea carosabilă.

În urma impactului, acesta a fost transportat la o unitate spitaliească pentru acordarea de îngrijiri medicale

Bărbatul a fost testat cu aparatul alcooltest, valoarea rezultată fiind de 1,26 mg/l alcool pur în aerul expirat.

În cauză se fac cercetări sub aspectul comiteriii infracţiunii de vătămare corporală din culpă.